b'\n_START_ARTICLE_\nCykelmyggen og Minibillen\n_START_SECTION_\nSynopsis\n_START_PARAGRAPH_\nMinibillen Mini optr\xc3\xa6der i loppecirkus sammen med Egon og Dagmar. Loppepigen Miranda mobber Mini og lokker ham til at bryde ind i Dagmars linedans, s\xc3\xa5 hun falder og forstuver en fod. Dybt besk\xc3\xa6mmet stikker Mini af og bliver optaget i en r\xc3\xb8verbande. Cykelmyggen og Minibillen er en eventyrlig rejse igennem et sprudlende og farverigt univers, med humor, varme, anarki og et festligt galleri af farverige personligheder og genkendelige situationer. En herlig r\xc3\xb8verhistorie der strutter af fr\xc3\xa6khed og overskud.\n_START_SECTION_\nPersongalleri\n_START_PARAGRAPH_\nMini er mentalt 6-7 \xc3\xa5r. Han har hjertet p\xc3\xa5 det rette sted, men har sv\xc3\xa6rt ved at modst\xc3\xa5 r\xc3\xb8verbandens gruppepres og trusler.\xc2\xa0 I l\xc3\xb8bet af historien modnes han og f\xc3\xa5r et mere realistisk syn p\xc3\xa5 sig selv og de muligheder, livet har at byde ham._NEWLINE_Miranda er ca. 7-8 \xc3\xa5r.\xc2\xa0 En sej artistpige, der er meget \xc3\xa6rek\xc3\xa6r og ret skrap, men fortryder sin mobning af Mini og udviser mod og initiativ, n\xc3\xa5r det br\xc3\xa6nder p\xc3\xa5._NEWLINE_Egon er ca. 13 \xc3\xa5r.\xc2\xa0 Han er ikke typen, der udvikler sig n\xc3\xa6vnev\xc3\xa6rdigt.\xc2\xa0 Han er stadig en glad kn\xc3\xa6gt, der f\xc3\xb8rst og fremmest t\xc3\xa6nker p\xc3\xa5 sig selv og sin elskede racercykel. Men han er altid klar til at hj\xc3\xa6lpe sine venner, n\xc3\xa5r der er fare p\xc3\xa5 f\xc3\xa6rde._NEWLINE_Dagmar er ca. 13 \xc3\xa5r og den klogeste og mest sympatiske af vores helte og det er hende, der l\xc3\xa6gger de strategiske linjer, da r\xc3\xb8verbanden skal overvindes og resocialiseres. Hun har et \xc3\xa5bent og nysgerrigt syn p\xc3\xa5 verden.\xc2\xa0 Let koket, men ikke dybt selvoptaget.\xc2\xa0 Elsker dansen for dens egen skyld.\xc2\xa0_NEWLINE_Maren er den praktiske, snusfornuftige bondekone, der styrer \xe2\x80\x9dbedriften\xe2\x80\x9d og dyreholdet (bladlus) med hj\xc3\xa6lp af de tidligere myresoldater Knud og Harald, der er f\xc3\xa6dre til hendes tvillingelarver._NEWLINE_Knud og Harald, der spilles p\xc3\xa5 jysk, er lykkelige for deres arbejde som bladlus-cowboys og deres samspil som komisk par udbygges, inden de atter if\xc3\xb8rer sig hjelme og harnisk i kampen mod uretten._NEWLINE_Biprinsesserne er nogle m\xc3\xb8gfork\xc3\xa6lede og totalt selvoptagede overklasset\xc3\xb8ser, men de er ikke ondskabsfulde._NEWLINE_Skarnbassen Basse er en brutal og udspekuleret gangsterkongen._NEWLINE_Rovbillen Dumrik er banden n\xc3\xa6stkommanderende. Grov og gesk\xc3\xa6ftig, men ikke s\xc3\xa6rlig kvik._NEWLINE_R\xc3\xb8verbanden best\xc3\xa5r foruden skarnbassen af rovt\xc3\xa6ger rovbiller, kakerlakker og mider af begge k\xc3\xb8n.\xc2\xa0 I denne skumle og brogede flok er der hele tiden optr\xc3\xa6k til intern ballade, men Basse og Dumrik holder brutal disciplin._NEWLINE_Den underfordiske r\xc3\xb8verhule med den hemmelige indgang i halvm\xc3\xb8rket under de store skr\xc3\xa6ppeblade bliver en dyster kontrast til den sommerlyse blomstereng, hvor bikuben og myretuen befinder sig.'